id
stringlengths 1
5
| text
stringlengths 504
2.3k
| label
int64 0
7
| label_text
stringclasses 8
values |
|---|---|---|---|
4080 | Jenis ikan nyang akhirnye kite pilih buat dibakar pas nanti malem taon baru tuh ikan gurame, ikan gurame dipilih karna dagingnye padat trus lembut kalo dimakan. Nah rasanye makin enak karna kulit ikan gurame kalo dibakar tuh rasanye gurih, cocok banget dicocol ama sambel terasi, ama sambel kecap. Duri ikan gurame juga gede-gede jadi dimakannye tuh kaga takut kelolodan, bentuknye juga cocok buat dibakar soalnye bentuknya pipih jadi kalo dibakar cepet matengnye. Satu nyang mesti diperhatiin kalo ngolah ikan gurame kalo mau dibakar, ikan gurame kan asalnye ikan aer tawar jadi baunye ade bau lumpurnye. Bau lumpur ntu bisa disamarin ama peresan jerus nipis ato jeruk limo, parutan jahe, trus bisa ditambah bumbu dapur laen biar makin sedep. | 0 | food & beverages |
8611 | Wirausaha enih jadi hal penting nyang kudu diketahui masyarakat. Kalo bise malah, dilakuin sekalian. Soalnye, kek nyang pemerentah udeh saranin beberape waktu ke belakang enih, terutame pas masi rame-ramenye pandemi, propesi nyang kerjaannye wirausaha, ato kegiatan wirausaha ntu ndiri, jadi pendorong perekonimian negare bangat di saat keadaan lagi maksa buat krisis. Apelagi di mase-mase new normal kek gini, jadi orang-orang kagak begantung ame atasannye buat ngasilin duit. Enih juge bise jadi solusi buat ngeberdayain sumber daye manusie Indonesie biar kagak kerje ame orang asing bae. Cakepnye, wirausahawan bise belagak jadi bos, soalnye emang die nyang ngurus, ngolah, ame nikmatin hasil bisnisnye ndiri. | 7 | business |
6193 | Kota cirebon adalah bagian dari jawa barat. kuliner nyang ade disono juge cukup beragam banyaknye. ntu makanan khas biasanye juge usaha turun temurun dari engkong ame bapaknye. salah satu makanan khas kota cirebon empal gentong, bukan cuman namanye aje nyang pake istilah gentong. tapi klo kite beli ditempatnye langsung emang dimasak dikuali dari tanah liat, rasa sedepnye juge dari cara masaknye. empal gentong kebagi 2, ade empal gentong santen ame empal asem. kalo empal gentong santen bentukannye mirip ame soto betawi. cuma kalo empal asem bentukannye kuah bening rasanye asem, lantaran dimasak pake bumbu khas asem asem sandung lamur jadi rasa amis ilang juge, dimakan pake nasi putih anget ditambah kerupuk atawa emping biar tambah sedep makannye | 0 | food & beverages |
8185 | Gimane kehidupan bertetangga elu? Kalo aye sih baek-baek aje. Contohnye pas lebaran Idul Fitri kemaren. Aye dan enyak udeh sepakat mau bikinin tetangga kite bolu, soalnye dari pas bulan puasa, mereka sering bener ngasih kite sesuatu, parsel dan laennye. Nah pas pagi sehari sebelom lebaran, enyak aye pun ke pasar dan belanja bahan-bahan buat bikin kue. Pas abis salat Maghrib, baru deh enyak aye nyoba bikin. Tapi sialnye, ternyata salah satu bahan buat bikim kuenye abis dan enyak aye kagak beli entu bahan karena nyangkanye masih ade. Akhirnye enyak aye tetep nyoba bikin tanpa entu bahan dan hasilnye tentu aje kurang enak. Terus akhirnye aye ke mini market buat beli. Untungnye aje ade. Abis entu, enyak aye lanjut bikin deh. Akhirnye sekitar jam setengah sepuluhan, entu kue-kue pun jadi dan langsung babeh aye bagiin ke tetangga. Eh kagak taunye tetangga aye malah ade yang ngasih makanan lagi, ya entu aneka lauk khas lebaran. Intinye kehidupan bertetangga aye baek bener deh. | 5 | slice of life |
2281 | Ngegaresin ganyeman pake lauk, dan nasi sungguh gaseru kaga lengkap, belum apdol bagi pencinta sambel. Sambel rupanye gacoannye sebagian orang untuk penambah nafsu ngegares. Jenis sambel bejibun, khususnye ni di negeri tercinta kite Indonesia. Ada sambel terasi, sambel bawang, sambel teri, sambel pete, dan lain-lain. Pokoknye bejibun dah jenis sambel tuh. Aye rupanye salah satu dari masyarakat pencinta sambel. Galengkap aje gitu rasanye kalo ngegares tanpa sambel yekan. Ape aje ganyemannye, pokoknye terutama nasi anget ketemu sambel, udeh dah kawin banget rasanye. Jadi nih ye kalo aye ngegares mau dikate ntu pagi kek malem kek aye harus ngegaresnye ditemeninnye pake sambel, untuk ganyeman yang gurih-gurih ye kalo yang manis kaya pisang goreng jujur aye kurang tertarik. | 0 | food & beverages |
8956 | Kita cobain makanan Indonesia dari daerah barat, dari Aceh. Nah, makanan ini pake nama daerahnya, Emi Aceh. Di Jakarta udah banyak banget orang yang jualan emi ini. Biasanya di warung emi aceh ini bukan cuma jualan emi, tapi ada juga makanan Aceh laen, kayak roti canai ama kopi gayo. Buat yang demen makanan yang bumbunya kentel banget kayaknya bakal demen sama emi aceh ini. Kalo mau makan emi ini, kita boleh milih dicampur pake apa aja yang kita mau. Boleh pake iakn-ikanan laut, kayak cumi ama udang. Kita juga boleh minta pakein daging ayam atawa sapi. Nah, abis makan emi aceh, kita bisa nyobain roti canainya. Bisa minta polosan aja atawa dipakein rasa-rasa yang diolesin di tengahnya. Roti canai yang polosan aja rasanya anta, makanya dikasih kuah buat ditutul rotinya. Buat minumnya, ada kopi gayo yang dibikinnya langsung di adepan kita. Kopi gayo ini warnanya item kentel banget. Kalo udah makan di sini udah pasti bakal begah banget nyobain semuanya. | 0 | food & beverages |
4122 | Kondisi sekarang nyang udeh kembali normal juga jangan jadiin kite buat lengah, karna pan penyakit bukan cuma dari wabah covid kemaren tuh. Penyakit bisa dateng kapan aja dan dari mana aje, dari tempat nyang kite pikir udeh bersih juga kaga jamin karna kan kite gatau cara bersihinnya begimana. Fasilitas umum nyang kaga boleh kite lengah tuh sebenernya di wc umum, karna pan di mana-mana udah banyak nyang make wc duduk ye jadi kalo bisa dibersiin dulu dah kalo mao dipake. Hal begitu tuh gunanye buat diri sendiri juga, kite gapernah tau ada penyakit nyang nempel ato kuman nyang nempel di tempat dudukannye. Buat hal nyang vital kaya gitu tuh mesti kita perhatiin lagi deh ya. | 2 | leisures |
4054 | Mpok Rini kebetulan baru kena phk direstoran tempat dulu die kerja, nah pengennya die mulai usaha sendiri supaya bisa jaga anak-anaknye. Lagi cari-cari ide usaha, kebeneran ketemu ama mitra ayam goreng tepung. Usahanya menjanjikan karna udeh punya nama, terus kebutuhan yang diperluin juga udeh disiapin nah tugasnye tinggal bayar deh tuh. Cara daftarnya kebetulan gampang bener, tinggal daftar disitus nyang udeh disediain trus cari lokasi jualannye mau di mana lokasinye. Nah abis itu dikirimin tuh nyang namanya formulir pendaftaran trus diisi. Formulir tadi diproses dulu nah abis itu diliat tuh lokasi usahanye, trus kalo udah disetujuin tinggal bayar dah tuh. Selanjutnye ikut training dan dikirim barang-baranya ke tempat jualannye. Urusan rasa kaga perlu diraguin karna kerjaan dulu mpok Rini ya buat ayam goreng tepung ntu. | 0 | food & beverages |
875 | Jangan gêgêtun kalo pêbalap MotoGP bisè langsung bêdiri amè jalan mêski baru ajè ngalamin tabrakan. Adè bêbêrapè paktor nyang ngêjè mêrèka bisè ngêlakuin ntu. Ampir padè saban sèri MotoGP adè ajè pêbalap nyang ngalamin kêcêlakèan, mulè dari sèsi latian bèbas, kualipikasi, ampè wayah balapannyè. Nyang têrjadi mulè dari kêcêlakèan ringan ampè ngalamin cidêrè parèh kayak nyang têrjadi padè Marc Marquez. Paktor nyang punyè pêngaruh gêdé dalêm kêsêlamêtan pêbalap MotoGP adalah pêrlêngkêpan canggih nyang mêrèka pakè. Baju balap bêtèknologi tinggi dikêjè dari kulit kanguru nyang punyè dayè tahan tinggi sêkaligus kêrasan dipakènyè. Pêbalap MotoGP gè punyè tèknik dèwèk nyang dipêlajarin wayah jatoh dêmi ngindarin têrjadinyè cidêrè sêrius. | 1 | sports |
7663 | Hari Sabtu atau Minggu abis salat Subuh, sekitaran jam 6 lewat, aye kekuar dari rumah buat olahraga bersepeda. Pas keluar dari rumah, bener-bener sejuk hawanye. Udaranye pun seger bener. Tapi sayangnye pas aye lagi nyantai dan nikmatin olahraga bersepeda sambil dengerin lagu, tiba-tiba aje ade kejadian kagak terduga. Pas aye mau belok buat masuk ke jalan perumahan, tiba-tiba aje ade motor ngegas dari arah belokan entu. Jelas aje aye langsung ngerem mendadak. Tapi karena aye ngerem mendadak dan terlalu kenceng atau ape, akhirnye sepeda aye jadi kebalik dan aye pun kelempar jatoh. Entu kejadian kagak terduga bener-bener bikin aye kapok buat olahraga bersepeda selama beberape lama. Makanye elu kalo lagi naek kendaraan ataupun intinye pas mau belok, kudu ekstra ati-ati ye! | 1 | sports |
8960 | Olahraga atawa permaenan bocah yang laennya ada galasin. Kalo maen karet itu jadi permaenan kayak olahraga lompat tali yang ngandelin kaki yang kuat. Galasin ini jadi maenan atawa olahraga yang ngandelin kecepetan lari ama pikiran yang cermat. Olahraga atawa permaenan galasin ini butuh dua grup yang tiap grup ada tiga ampe enem orang. Satu grup bagian yang jaga. Satu grup laennya bagian lewatin tantangan atawa jagaan dari grup laen. Permaenan ini biasanya dimaenin di lapangan atawa tempat yang lebar, biar leluasa buat lari-lariannya. Tempat maen galasin ini biasanya digarisin dulu, biar pemaen tau titik-titik orang yang jaga. Kalo permaenan lompat tali atau maen karet tadi banyak digemarin bocah wadon, permaenan galasin ini biasanya digemarin semua bocah. Laki atawa wadon ikut maen galasin. Cuma biasanya yang bertahan paling lama buat maen galasin ini bocah laki. | 1 | sports |
8418 | Doel bete bangat. Pagi-pagi libur ginih, Doel kepengen olahraga di luar ame temen-temennye. Cuman, gegara mendung bat di luar, jadi kagak dibolein Enyak. Ntar kalo masup angin, mala berabe! Kate Enyak. Di pangkeng, Doel muter otak biar badan tetep bisa bugar, tapi kagak perlu keluar rume. Diambil lah hape-nye, jempolnye sesrogan ngetik bari nge-search: olahraga gampang di pangkeng. Nah, ketemu, neh, tutorialnye. Ame si Doel langsung dipraktekin. Die celentang di lante, tangannye ade di sisi badan due-duenye, terus dengkulnye ditekuk, telapak kakinye nyentuh lante, tapi betisnye tetep lurus. Begitu posisinye udeh pas, die ngangkat pinggul ampe lurus ame bahu, ditahan 3 detik, abis ntu diturunin. Terus dinaekin lagi, begitu be ngulang-ngulang. Si Enyak nyang ujug-ujug dateng ke pangkeng Doel, kaget liat posisi anaknye aneh begonoh. "Ebujug. Ngape begono, lu, Doel?" Tanya Enyak. Doel cengengesan be, terus ngejawab, "Enih namanye lagi olahraga, Nyak. Bridge namanye, bridge." Enyak dengernye iye-iye bae, dah, nyang penting anaknye kagak masup angin keujanan di luar! | 1 | sports |
2657 | Umroh menurut H. Halik Lubis dalam buku Tuntunan Lengkap Wajib & Sunnah Haji dan Umrah yang wajib dipahami umat Islam, ada 10 tata cara, ya ntu; Jemaah berangkat menuju Miqat, yakni titik dimulainye ihram atau berniatnye umroh. Kemudian, memakai pakaian ihram. Untuk pria, pakaiannye ntu berupa dua helai kain putih, sedangkannye satu lainnya dijadikan sarung. Untuk jemaah perempuan tetap menggunakannye kerudung ataupun jilbab panjang. Para perempuannye ntu boleh menggunakannye pakaian ape aje, asal kagak mempertontonkannye perhiasan sekaligus tidak menyerupa kain pakaiannye yang punye si lelaki. Kemudiannye, jemaah melakukan ihram dengan menghadap kiblat, setelah ihram dilakukan, jemaah wajib menghindari segala larangan. Teruskan perjalanannye ntu menuju Makkah dengan membaca talbiah sebanyak-banyaknye. Setelah ntu, melakukan tawaf sebanyaknye tujuh putaran di Ka’bah, kemudian ntu melakukan sa’i atau berjalan menuju Bukit Shafa, yang terakhir Tahallul, dan sudah selesai, ntu tahapannye kurang lebih begitu. | 3 | religion |
494 | Bali punyè banyak objèk pariwisatè dêngan konsep pariwisatè budayè. Pariwisatè êni ngarahin padè kêunikan sêni budayè amè adat nyang ngêjadi dayè tarik utamènyè, salèh atunyè adalah Pura Tirta Empul nyang têrlêtak di Gianyar. Pura êni sêbagè salèh atu pusaka budayè nyang punyè ciri khas dibanding amè pêninggalan budayè laènnyè sêhinggè amat mênarik parè pêlancong, apèlagi didukung amè têtêp dipungsiinnyè sêbagè têmpat suci. Sêlaèn sêbagè têmpat pêmujaan, arèa di sêkitar pura jugè dimanpaatin sêbagè têmpat wisatè, wahanè rèkrèasi, amè têmpat buat nampilin sêni pêrtunjukan pariwisatè Bali. Karang pungsi pura udèh bêkembang, kagak tibang bêpungsi sakral, tapi jugè bêpungsi èkonomi dalêm kaitannyè amè pontên-pontên kêidupan masarakat. | 3 | religion |
3474 | Siape coba yang kagak tahu dengan Sambal Rudy, sambal kemasan yang terkenal sebagai oleh-oleh khas Surabaya? Kagak hanya terkenal di Surabaya aje, loh! Tapi juga seluruh Indonesia, dan bahkan hingga ke luar negeri. Pemiliknye ntu adalah Lanny Siswadi, seorang rumah tangga yang berasal dari Madiun, dan ikut dengan suami di Surabaya. Berawal dari kisah si suami membawa ikan hasil pancingan ke rumah, dan karena Bu Lanny suka ganyeman pedas, dan kebetulan juga teman-temannye yang datang, die akhirnye membuatkan sambal yang enak. Semua rekannye ntu menyarankan agar membuka warung ganyem. Nah, berbekal ntulah, sampai saat ini Bu Lanny memproduksi sambalnye ntu dalam kemasannye. | 7 | business |
947 | Ngêrêsikin mêsin cuci bisè dilakuin dèwèk. Pêrtamè, pastiin mêsin cuci udèh kosong dari pakèan amè aèr détêrjèn, têrus siapin aèr panas buat ngêrêsikin bagian dalêm mêsin cuci. Abis nyiapin rêbusan aèr panas sêmbari ngatur siklus waktu paling lamè padè mêsin cuci, masupin cuka atau klorin, pilih salèh atu. Wayah bèrès, pastiin mêsin cuci udèh rêsik dari cuka atau klorin sêbêlon lèngkah bêrikutnyè. Masupin lagi aèr panas kê dalêm mêsin cuci, têrus jalanin mêsin dêngan waktu putêran paling lamè buat mastiin mêsin cuci udèh bênêr-bênêr rêsik. Kalo udèh bêrênti, dêminin mêsin cuci nyêlêsèin pêmbuangannyè. Abis sêlêsè, êlu bisè ngêrêsikin bagian dalêm makè topo pêranti ngilangin rèsidu nyang kêsisè. Têrus, rêsikin bagian luar mêsin cuci makè carè manual dêngan ngêgosoknyè pêlan-pêlan. | 6 | technology |
8949 | Nulis begitu, soalnya pernah ngerasain badan sakit, gara-gara demen banget cemilan atawa jajanan yang sembarangan. Pas abis sakit, pasangan langsung ngomelin banget buat jaga makanan. Abis begitu, kagak boleh lagi asal grages cemilan. Akhirnya, disuruh cari-cari cemilan yang enak ama nyehatin juga. Dari situ, gara-gara bingung mau bikin atawa nyari cemilan sehat di mana, mutusin buat beli buah-buah aja dulu. Ampir saban ari beli kelapa muda yang banyak isiannya biar bisa dicemilIn. Kebiasa makan itu saban ari, jadi demen banget buat ngemilin kelapa ampe dikomentarin sodara-sodara, “apa kagak bosen tiap ari makan kelapa?” Tentu aja jawabannya kagak barang dikitpun. Malahan jadi demen banget. | 0 | food & beverages |
9711 | Minuman kedemenan bocah-bocah kecit eni namenye es goyang. Jajanan khas Betawi eni banyak didemenin ama bocah kecit karne rasenye nyang sedep. Kalo makan es goyang, lu serase lagi nostalgia karne es eni biasenye didemenin ama bocah kecit. Nyatenye minuman nyang jadi minuman khas orang Betawi eni udeh ade dari jaman dulu. Minuman nyang bentuknye kaye es krim eni dibikin pake bahan nyang simpel. Bahan buat bikin es goyang ade tepung sagu/ketan nyang dibuat jadi kue (hukwe), santen, ama gula. Es goyang rasenye manis, gurih, ama udeh pasti seger. Disebut es goyang gare-gare pas bikin minuman eni dilakuin make cara digoyang. Carenye ntu tibang ngemasukin adonan es ke dalem cetakan es trus digoyang-goyang ampe jadi padet. | 0 | food & beverages |
7717 | Model mesin cuci top loading dengan satu tabung entu mesin cuci yang cara makenye entu adalah masukin pakean lewat bagian atas dan cuma terdiri dari satu tabung. Katenye, mesin cuci top loading satu tabung entu udeh ade fitur otomatis buat lakuin semua tahapan nyuci dari awal sampe akhir siap dijemur. Katenye sih, kalo elu make mesin cuci yang model satu entu, elu bener-bener ngerasa enak bener bisa nyantai soalnye elu cuma kudu masukin pakean ke dalam mesin, abis entu nyalain, dan elu bisa nunggu sampe pakean siap dijemur. Nah menarik dan mempermudah kegiatan nyuci bener kan? Elu bisa lakuin kegiatan laennye sambil nunggu cucian elu siap dijemur! | 6 | technology |
3952 | Memiliki prinsip yang sama bakalannye memperkuat fondasi suatu ntu hubungan. Kite ntu bisa mulai gali dari hal sederhana seperti jumlah anak yang diinginkannye, atau gaya hidup yang akan dijalani setelah menikah. Pemikiran lainnye ntu tentang pola mengasuh anak, pandangan soal pernikahan, keluarga, spiritualitas, dan lainnye ntu juga perlu didiskusikan untuk menghindari konflik jangka panjang, mengutip Marriage. Apabila kite ntu menemukannye suatu perbedaan prinsip dengan pasangan yang sulit disatukan, coba kompromikan berdua supaya kagak memengaruhi hubungan di kemudian hari. Memutuskan seseorang menjadi pasangan hidup berarti kite kudu juga harus udeh siap dengan rencana-rencananye ntu di masa depan. Untuk ntu, sebelum melangkah ke jenjang pernikahan, kite kudu harus tahu dengan jelas tentang tujuan, dan targetnye, baik ntu urusan pribadi maupun kariernye. | 5 | slice of life |
3135 | Creeking adalah salah satu cabang olahraga kano dan kayak yang melibatkannye arus aer yang besar serta sangat curam. Biasanye kano yang digunakan dirancang khusus untuk tahan terhadap lingkungan arung yang ekstrim. Selain ntu, mereka yang memilih untuk olahraga ntu biasanye menggunakannye masker wajah, helm, bantalan siku dan bantalan pelampung untuk meminimalisir resiko kecelakaan. Olahraga ntu dikatakannye ekstrim karena bisa aje kite terjebak diantara bebatuan, kano pecah dan terjebak dibawah air. Bagi sebagian orang olahraga ntu sangat penting bagi kesehatan tubuh dan lainnye. Olahraga ekstrim sama aje dengan manfaatnye yang kaga ekstrim. Ya ntu sering melibatkan kecepatan, ketinggian, aktivitas fisik tinggi dan peralatan yang sangat khusus. Selain ntu, untuk melakukan olahraga ekstrim ini kamu juga harus dilatih terlebih dahulu oleh instruktur atau pihak ahli yang mendampingi. Olahraga ntu kagak bisa dilakukan sendirian bagi pemula atau tanpa pendamping. Olahraga ekstrim ini juga banyak dipilih sebagian orang karena memang menantang dan menguji adrenalin. | 1 | sports |
9324 | Abis tadi mikir yang baek-baek aja, ama kita udah sempet istirahat bentaran, waktunya kita mikir lagi ruginya itu gara-gara apa. Kita ambil pelajaran buat ke depannya. Buat renungan kita juga. Kalo udah begitu, kita jadi bisa nyusun yang rapih rencana ama cara buat usaha yang baru. Walopun udah lebih tenang, kita tetep kudu belajar dari kesalahan yang sebelomnya. Abis itu, langsung begerak cepet lagi. Ampir saban orang yang usaha mikirnya kalo rugi itu, udah gagal buat selamanya. Kita nganggep semuanya bakalan gagal begini terus. Ini kejadian gara-gara emang kita masih kaget ama sedih. Cuman, kalo bisa jangan eroin perasaan kayak begitu. Semuanya kudu dimulai lagi. | 7 | business |
6280 | Nelayan dilepas pantai tanjung karawang jawa barat ngeluhin lantaran hasil tangkepan agak kurang lantaran lagi jaman angin barat, mereka tipe nelayan nyang nyelem buat nyari kerangnye kalo jaring ame mancing buat nangkep ikan cume buat tambahan doang, lantaran kate mereka jualan seafod lebih nguntungin ketimbang jual ikan nyang ade masa busuknye kalo kagak cepet kejual tu ikannye. kalo kerang laut hasil nyelem bisa tahan 3-4 hari pas naik kedaratan buat dijual. klo ngeliat kondisi perahu nelayan disini emang kurang pas buat ngelaut sampe ke tengah laut lepas. kapalnye dari kayu pake tudung buat neduh kalo tengari bolong lagi tengah laut | 0 | food & beverages |
8934 | Masakan emak emang paling mantep di lidah anak-anaknya. Cuma, ada aja anak yang kagak demen satu makanan yang dimasak emaknya. Lantaran emang dari kecil kagak demen ama aromanya. Makanan ini banyak juga yang kagak demen, cuma lebih banyak yang demen, sih. Makanan itu jengkol ama pete. Kata orang, makanan ini emang punya kandungan gizi yang baek. Cuma tetep aja dasarnya orang kagak demen, kagak bisa dipaksa. Buat bikin jengkol, kadang emak kudu ngerendem dulu. Gedekinnya kalo ngerendemnya ampe semaleman. Kalo udah begitu, hawa dapur berasa nusuk banget di idung. Aroma jengkol bikin enek rasanya. Belom lagi, kalo udah mateng langsung dimakan, terus abis makan pada kencing di kolem. Baunya udah nyebar banget rasanya. Makanya, banyak yang gedek ama makanan ini. | 0 | food & beverages |
8964 | Maen aer jadi maenan yang didemenin bocah-bocah. Orangtua para bocah ini pada bilang, “bocah mah kagak boleh liat aer barang sedikit, udah pengen mandi aja.” Ini juga yang ngejadiin bocah demen ama olahraga berenang. Waktu bocah, saya ama temen-temen paling demen maen di daerah perkampungan yang masih ada aliran aer yang lebar, kayak kali. Kalo mau maen aer ke kali, bocah-bocah jaman dulu nyebutnya ngobak. Jadi, kalo bocah-bocah itu mau berenang nujunya ke kolem renang beneran. Kalo bocah-bocah itu mau berenang ke kali bilangnya bukan berenang, tapi ngobak. Padahal, sama-sama berenang. Bedanya cuma di lokasi bocah-bocah ini nyebur. Kalo saat ngobak, bocah-bocah ini suka ngedadak aja. Walopun lagi maen ama temen-temen, kalo udah pengen ngobak langsung nyebur. Kagak pake buka baju lagi. Tujuannya sama-sama olahraga di dalem aer, sama-sama ngelatih pernapasan, ama sama-sama nyenengin buat bocah-bocah. | 1 | sports |
4074 | Selain makanan diet, aye juga mau coba nih menu minuman buat diet. Nama kerennye smoothie, nah bikinnye kaga cuma pae alpuket tapi kali ini dicampur ama bayem. Nah bahannya nyang perlu disiapin tuh ada yogurt, tapi diusahain yogurtnya nyang kaga ada kandungan lemaknye karna kan buat diet ih minuman. Bahan kedua ada bayem nyang udah diblender jadi lebih alus dah kalo disatuin pan kita gatau tuh tu bayem bakal alus apa engga. Siapin juga pisang nyang udeh beku, guna pake pisang beku tuh supaya nanti jadi kentel hasilnye karna kan kite kaga pake nyang namany batu es. Terus kaga boleh ketinggalan bahan utamanye alpuket nyang udah dikerok, terakhir siapin aer ama madu supaya ada rasa manisnye. Bahan-bahan nyang tadi ntu tinggal cemplung-cemplung aje tuh ke dalem blender trus diblender jadi satu, nah taro digelas trus siap dah diminum. | 0 | food & beverages |
6993 | Kalo elu lagi libur dan elu pengen ade kegiatan liburan bareng temen, tapinye waktu libur elu singkat doang, ya entu 2-3 hari doang, mungkin wisata kuliner bisa jadi pilihannye elu. Wisata kuliner entu bisa jadi kegiatan liburan bareng temen yang pas buat dilakuin. Entu kegiatan juga kagak makan banyak waktu, jadinye cocok buat waktu liburan yang singkat. Nah sebelomnye elu bisa cari dan bikin daftar tempat kuliner mane aje yang mau elu dan temen-temen elu coba. Selanjutnye, elu bisa cari tau lebih lanjut menu dan laennye terkait entu tempat. Apelagi kalo elu juga mau cari yang ade tempat buat foto-fotonye, elu kudu cari tau lebih banyak lagi. Nah entu bisa jadi kegiatan liburan bareng temen yang seru dan kagak butuh waktu yang lama. | 2 | leisures |
5730 | Kaga ngarti juga sih alesan pas SMA aye udeh mulai banyak temen, apalagi pas itu temen nyang nyamperin-nyamperin ampe bela-belain maen ke rumah. Trus pas itu juga temen kelas aye suka sering numpang ngerjain tugas, tapi nyang dateng banyakan cowo. Waktu itu mah blon kegeeran karna ya namanye SMP kaga ada nyang naksir eh pas SMA tiba-tiba berubah. Pas itu kaga tau gerak gerik orang nyang naksir ama nyang kaga, jadi ama semua orang aye bae. Cuman kebaikannye itu mungkin di salah artiiin kali ama cowo trus semua ngerasa aye tanggepin. Nah idup aye mulai berubah tuh pas SMA udeh banyak cowo nyang diem-diem naksir ama aye. | 5 | slice of life |
6235 | Nyandu minuman keras, juge dikenalin ame alcoholism, kondisi nyang terjadi saat seseorang ngalamin ketergantungan ame alkohol dan ngerasa susah buat ngendaliin. kalo orang udah kecanduan, maka bakal nyebabin perubahan pade otak ame neurokimia, nyang ngakibatin mungkin kagak dapet ngendaliin sikapnye. kalo ude kecanduan bise makin parah, Nah ude barang tentu bakal pisan bahaye. World Health Organization (WHO) nyatet, ade 3 juta kasus nyang koit tiap taon nyang diakibatin alkohol di seluruh dunia. Angke eni ngewakilin 5% dari semue nyang koit ame nyang nyebabin kasus utame kematian nyang dapet dicegahin nomor empat. make dari ntu kite nyang ngerasa punya bocah remaja kudu bener-bener dijage biar kaga sampe salah gaul amit-amit kalo sampe kecanduan minuman alkohol. | 0 | food & beverages |
7681 | Game favorit aye pas kecil, pas jamannye baru ade laptop entu, macem-macem bener. Aye jadiin banyak game sebagai game favorit yang aye maenin tiap udeh selesai ngerjain PR atau pas lagi ade waktu luang. Game favorit aye pas kecil entu ade; "Who wants to be a millionaire?", "Cat and Dog", "Dinner Dash", "Emily's Diary", "Posh Boutique", "Farm Frenzy", dan "Plants versus Zombie". Entu semua games yang aye maenin di laptop dan kudu diinstal. Kalo games online yang jadi favorit aye tanpa kudu didownload entu ade banyak juga, tapi aye lupa namanye, biasanye entu gamenye terkait sama make up dan fashion. Aye juga ade game favorit sekarang, ya entu Zepeto. | 6 | technology |
7645 | Jenis olahraga ape aje yang udeh elu pernah denger? Udeh pernah denger olahraga ekstrem? Udeh pernah denger “base jumping’? Mungkin elu udeh pernah denger atau bahkan udeh nyobain olahraga ekstrem satu entu. Olahraga ekstrem jenis base jumping merluin parasut buat laksanainnye. Base jumping dilakuinnye entu dengan cara lompat dari posisi tinggi. Abis entu, pade suatu ketinggian, sebelom nyampe tanah, parasut udeh kudu dibuka. Orang yang laksanain jenis olahraga ekstrem satu enih kudu berhati-hati buat lakuin entu olahraga ekstrem soalnye kalo ade kesalahan atau kegagalan perhitungan pas buka parasut, hal entu berpotensi bikin mati. Base jumping kalo sekilas emang keliatan mirip sama bungee jumping. Namun ade perbedaannye, ya entu kalo bungee jumping, tali lenturlah yang jadi pengaman. | 1 | sports |
538 | Cahayè buat Bonar nyêritèin pêrtêmênan antarè Bonar amè sêèkor sampi piarèan nyang bêrnamè Poltak. Poltak punyè jasè gêdé karna nyêlamêtin Bonar dari kêmisikinan sêtêlèh kêdua orang tuènyè mêninggal duniè. Suatu ari Poltak brojolin sêekor anak sampi. Sêlamè dirawat Bonar, sampi ntu èmang sêlalu diurusnyè. Brojolnyè sampi ntu adalah hasil kêgêtolan Bonar ngurus Poltak. Anak sampi ntu dikasihin kêpadè Bonar kêpadè sêséorang nyang disêbut dêngan Opung Sahala karna diè rêsêp amè kêgêtolan Bonar. Akhirnyè, anak sampi ngêjadi modal Bonar buat ngêlanjutin sêkolanyè ampè diè bêrhasil ngêjar citè-citènyè. Sêsuatu nyang kitè lakuin dêngan sungguh-sungguh puguh ngasilin sêsuatu nyang baèk jugè. Nyok, kitè sêlalu bêrbuat baèk! | 4 | culture & heritage |
5232 | Tapi kalo banyak juga nih orang nyang jualan di toko online tuh kaga jujur. Ade aje nyang kaga sesuai ama barang nyang dipesen. Beda dah kalo masalah makanan kan emang tiap orang punya selera nyang beda. Lah kalo baju kan di foto ama aslinye neda kudu dipertanyakan. Mangkanye aye juga kadang males tuh beli-beli apa aje lewat online. Udeh gitu kalo kaga resep mao balikinnye aja repot, kudu ade buktinye lah di kirim balik lah, ailah segala macem bae tetek bengeknya. Belon lagi kalo barang nyang kite pesen tuh teryata rusak di perjalanan, udeh gitu toko onlinenya juga kaga mao tau lagi. | 7 | business |
5710 | Sebenernya mao deket ama jauh ama tetangga si tergantung kitenya. Kalo kite kaga bisa membaur mah mao ditaro di tempat nyang enak juga kaga bakalan bisa membaur. Jangan samain dah idup di tempat nyang baru ama idup di tempat idup kite dari kecil. Semua kan tergantung diri kita masing-masing, kalo kite kaga mao ngenal orang ya sama aja di mana juga kaga bisa punya temen. Kita harus banyak ngelebur ama orang laen, supaya nanti kalo ada apa-apa tuh dibantuin. Jangan di dalem bae, kalo emang kaga mao deket ya seenganye di kalo lewat mah nyapa. Ntar juga lama-lama orang ngenal kite sendiri. | 5 | slice of life |
6981 | Pas liburan taon 2019-an, aye diajakin encing dan sepupu-sepupunye aye buat kemping di suatu wisata alam yang emang nyediain lahan buat kemping. Di sono dingin bener. Mungkin karena lokasi entu wisata alam buat kemping adanye di dataran tinggi kali ye. Apelagi entu lokasi kemping juga dikelilingin pohon-pohon ijo yang bikin makin sejuk. Selaen entu, tentunye ada rumput-rumputan juga di tanahnye yang bikin entu wisata alam buat kemping bener-bener ijo. Karena entu tempat emang terkenal buat kemping, jadinye ada lumayan banyak tenda kemping warna-warni di sekitar tenda kempingnye aye. Nah, kelar pasang tenda, aye dan sepupu-sepupunye aye ningkring-ningkring sekitar. Entu tempat luas bener, di seberang wilayah kemping, ada aula lumayan gede. Terus ada juga tempat ibadah yang lumayan gede. Pokoknye nih tempat selain pemandangannye bagus, fasilitasnye lumayan lengkap deh. Pokoknye wisata alam kemping yang di dataran tinggi, dikelilingin pohon-pohon ijo, langit biru, awan putih, dan udara yang cukup dingin, bener-bener paduan yang mantep bener dah! Semua yang ada di sono bikin aye punya pengalaman liburan yang berkesan bener. | 2 | leisures |
9734 | Kue jipang ntu salah atu cemilan nyang dibikin dari beras biase atau beras ketan trus dibumbuin make larutan gula trus dipadetin. Kue nyang ada bae pas lebaran eni punye banyak sebutan, ade nyang manggil eni kue tenteng, ade juga nyang manggil eni kue pake sebutan bipang. Rasenye nyang manis gurih ama teksturnye nyang renyah bikin cemilan jadul eni masi didemenin banyak orang ampe sekarang. Resep ama care bikin kue jipang juga gampang banget. Bahan nyang dibutuhin ge tibang dikit, ade beras ketan puti nyang udeh drendem semaleman, gula merah disisir bagen gampang nyaer, seuprit garem, aer, ama minyak goreng secukupnye. | 0 | food & beverages |
4527 | Sebenernye aye tuh baru tau kalo ada senjata tradisional dari uang seribuan. Nah kan di mata uang ada tuh pahlawan pake senjata. Ada senjata nyang namanya golok, nah aye tuh sering luat ncang-ncang pade pake golok buaf ke kebon. Eh kok di mata uang serebuan ada pahlawan pattimura bawanya juga golok. Eh teryata aye baru tau kalo golok ntu senjata tradisional, setiap daerah tuh ada senjata beda-beda. Ampe sekarang golok tuh masih suka dipake ama keluarga aye kalo mau ke kebon. Golok emang biasa dipake sehari-hari, jadi bukan hari tertentu aje. Nah dari situ aye baru belajar dah tuh senjata tradisional pas di sekolaan. | 4 | culture & heritage |
4557 | Awal Sekolah Menengah Pertama tuh baru kenal ama nyang namanya ekstrakulikuler. Nah, awalnya tuh tertarik banget liat group Tari Saman soalnya pada kompak banget tuh gerakannye. Kaga cuma itu, nyang nari juga tuh kayanya lemah gemulai banget dah. Akhirnya dicoba tuh masuk, cuma kaga ada nyang aye kenal, kadang mao latihan juga cuma sendirian. Trus juga aye kaga sabar ama ngapalin gerakannye. Waktu itu emang masih bocah SMP kan, jadi masih males gerak, apalagi tarian sama nih kalo hari sabtu tuh wajib juga latihan. Akhirnye aye nyerah dah, emang payah ya kaga mao berjuang sebelum berperang. Jeleknya aye emang gitu, padahal kalo udah hapal kan enak dilanjutin nanti SMA. | 4 | culture & heritage |
6239 | Cimin ntu gegaresan khas Sunda yang udeh cukup kesohor di lidah masyarakat Indonesia. Cimin udeh bise ditemuin kagak cuman di daerah Jawa Barat aje. Cimin atawa singkatan dari cilok mini eni juga dibikin dari adonan aci. Cimin punye rase nyang rada beda ama cilok, cireng, cilor, atawa cilok. Cimin atawa aci mini eni ya diolah dulu ampe tuh adonan ngebentuk balok-balok segede piyik. Abis ntu olahan aci digoreng ame telor yang udeh dikocok. Biasanya dikasi bubuk bumbu rasa balado, jagung manis, pokoknye segala rupa rasa dah. Cimin adenye di sekitar Sekolah Dasar (SD). Dijual serebuan, biasanye anak-anak SD bakal jajan cimin sepulang sekolah. Balutan bumbu gurih ama pedas yang nempel di ciminnye jadi dedemenan banyak orang. Ade juge penjual yang nambahin makaroni rebus di dalem adonan cimin. Pokonye sih banyak cara sama versi tergantung tukang jualnye aje. | 0 | food & beverages |
8650 | Nyang ngebedain jualan onlen ame jualan oflen, emang cuma letak "toko"nye. Kalo nyang jualan oflen tokonye bise dikunjungin langsung ame orang, terus si pelanggan ntu bise megang-megang langsung barang nyang dijajain ame si toko, kalo "toko" onlen, pelanggan cuman bise liat-liat doang bedasarkan poto ame deskripsi dari si pedagang dengan care nyekrol-nyekrol platform nyang dipake si penjual buat jualan. Enih jadi keuntungan juge, soalnye penjual kagak perlu nyewa ruko buat ngejajain barangnye. Biasenye, jualan di internet gratis, paling ade biaya adminnye doang sekian persen dari harge jual barang kite. Jualan onlen enih bise bikin pihak penjual kagak perlu ribet ngitungin sisa stok segala macem, soalnye biasenye ude ade fitur buat ngitunginnye. Jadi, bise sekalian ngurangin human error juge. | 7 | business |
7 | Gêrakan Tutup Mulut padè bocah-bocah amat ngêjè kuwatir orang tuènye. Sêbagè orang tuè kudu krèatip supayè bocah têtêp mao ngêbukè mulutnyè buat gêgarês. Bisè dimulè dari hal sêdêrhanè kayak ngêjè porsi gêgarês nyang kêcit-kêcit, tapi bêmacém-macêm bêntuk supayè mênarik. Misalnyè, ngêjè nugêt sayur ngêgunèin citakan gêmês bêbêntuk hèwan, kêmbang, atau laènnyè. Pêrtamè, rêsikin dan iris tipis bortol amè brokoli. Sêtêlah ntu, campurin têrigu, têlor, aèr, bawang bombai, bawang putih, bawang mèrah, garêm, gulè, amè kèju sêcukupnyè kê dalêm sayuran tadi. Aduk ratè dan masupin kê dalêm citakan gêmês. Têrakhir, kukus ampè matêng. Sêmogè dêngan carè êni, bocah-bocah kagak ngêlakuin Gêrakan Tutup Mulut lagi. | 0 | food & beverages |
589 | Aniès Baswèdan padè 20 Juni 2022 lalu ngêganti sêjumlèh namè jalan dêngan namè-namè tokoh Bêtawi. Salèh atu tokoh nyang namènyè dijadiin namè jalan adalah Muhammad Ridwan Mashabi. Mashabi adalah salèh atu pênulis lagu amè pênyanyi musik Mêlayu asal Kêbon Kacang, Tanah Abang. Sêbêlon musisi Rhoma Irama mopulèrin dangdut, Mashabi amè gênêrasinyè udèh ngêramèin kancah musik Mêlayu modèrn padè 1950–1960 nyang kêlak disêbut cikal bakal musik dangdut. Supayè mangkin ngênal sosok Mashabi, cobè dêngêrin bêbêrapè karyènyè dah, di antarènyè Rênungkanlah, Harapan Hampa, Hilang Tak Bêrkêsan, Kêtjèwa (nyang dipopulèrin lagi amè Iis Dahlia sêbagè Kêcèwa), Kêluhan Anak Tiri, Ratapan Anak Tiri (nyang diadaptasi ngêjadi pèlêm amè digunèin sêbagè lagu tèmanyè), amè masing banyak laènnyè. | 4 | culture & heritage |
6587 | sholat berjamaah adalah sholat yang dilaksanakan secara bersama-sama, sekurang-kurangnya oleh dua orang dengan salah seorang menjadi imam dan yang lain makmum. sholat yang dianjurkan untuk berjamaah adalah sholat lima waktu. Meski sholat secara berjamaah bukan termasuk dalam syarat sahnya sholat, sholat berjamaah sangat dianjurkan bagi umat Islam. Shalat lima waktu yang kita sangat diutamakan untuk dikerjakan secara berjamaah, bukan sendiri-sendiri (munfarid). Hukum Shalat wajib berjamaah adalah sunnah muakkad, yaitu sunnah yang sangat dianjurkan untuk dilaksanakan orang muslim. Sebagian ulama mengungkapkan, hukum Shalat berjamaah adalah fardu Khifayah Keutamaan Shalat berjamaah bila dibandingkan shalat munfarid adalah dilipatkan 27 derajat. Ada tiga golongan yang semuanya dijamin oleh Allah Ta’ala, yaitu orang yang keluar untuk berperang di jalan Allah, maka ia dijamin oleh Allah hingga Dia mewafatkannya lalu memasukannya ke dalam surga atau mengembalikannya dengan membawa pahala dan ghanimah, kemudian orang yang pergi ke masjid, maka ia dijamin oleh Allah hingga Dia mewafatkannya. | 3 | religion |
7732 | Orlando entu demen bener fotografi. Die ade satu kamera cakep dan cukup canggih, peninggalan dari babehnye. Nah ampir tiap hari, ampir ke mane pun Orlando pergi, die bawa entu kamera ke mane pun. Orlando juga bawa entu kamera ke sekolahannye karena die mikir barangkali aje ade objek yang menarik buat difoto. Lagi pula, entu sama sekali kagak langgar aturan. Nah suatu hari, die liat ade anak murid yang keliatannye lemah dan kagak ade daya buat bela diri, dirundung rame-rame sama gerombolan yang beken karena emang tukang bully. Kagak tau kenape, Orlando terdorong buat bantuin. Nah akhirnye kameranye pun rusak pas die jatoh. Nyok deh jangan kayak Orlando yang lupa simpen barang berharganye, ya entu kameranye! | 6 | technology |
6267 | Sayur bayem ntu sayur kesukaan ane bareng keluarge, vitamin nyang ade di dalem sayuran bayem bejibun banyaknye, vitamin A, vitamin C, vitamin K1, vitamin B9, folat, zat besi, kalsium, potasium, magnesium, vitamin B6, vitamin E, kandungan bayem juge ade karetanoid nyang bisa diubah jadi vitamin A. Apelagi kalo sayuran bayem dikasiin ke anak orok, atawa nyang masih usia pertumbuhan. Mangpaatnye pasti bakal lebih ajib. Sayuran kedemenan kartun popeye eni juga sayuran yang paling kesohor buat dijadiin cerita bualan ke anak bocah. Biasanye suka diomongin ame bapak emaknye "kalo makan sayur bayem ntar kayak Popeye", julukan ntu terkenal banget lantaran si Popeye ntu kuat biar bocah nyang kagak doyan makan sayur bayam pade nurut lantaran pengen kuat kayak si Popeye. Ade-ade aje emang kelakuan kolot mah. | 0 | food & beverages |
1715 | Pêrèkênan gêdéan danè nyang pêrlu dikêluarin pêranti danè darurat buat mêrèka nyang masing dèwèkan atau kagak punyè tanggungan adalah sêgêdé 3 ampè 6 kali gaji nyang dimilikin. Sêmêntarè, pêranti mêrèka nyang udèh punyè kêluargè, gêdé danè darurat nyang dibutuhin adalah 6 ampè 12 kali gaji nyang didapêt. Contonyè, kalo gaji nyang didapêt adalah Rp5 jutè rupiah, danè darurat nyang wajib dimilikin olèh mêrèka nyang dèwèkan adalah 15 ampè 30 jutè rupiah, sêdêngkan pêranti nyang udèh bêkêluargè sêoranyah ngêmilikin 30 ampè 60 jutè rupiah. Lalu, pêranti milènial nyang ngêmilikin pêndapêtan nyang masing kêcit kudu nyisihin gajinyè paling kagak sêgêdé 10% dari pêndapêtannyè. | 5 | slice of life |
2813 | Rebana ketimpring sebagai jenis rebana yang paling kecil. Garis tengahnya hanya berukuran 20 hingga 25 cm. Dalam satu grup ada tiga buah rebana. Ketiga rebana ntu mempunyai sebutan yaitu rebana tiga, rebana empat dan rebana lima. Rebana lima mempunyai fungsi sebagai komando. Sebagai komando, rebana lima diapit oleh rebana tiga dan rebana empat. Rebana ketimpring ada dua macam ya ntu rebana ngarak dan rebana maulid. Sesuai dengan namanye, ntu rebana ngarak mempunyai fungsi mengarak dalam suatu arak-arakan. Rebana ngarak biasanye mengarak mempelai pengantin pria menuju ke rumah mempelai pengantin wanita. Syair lagu rebana ngarak biasanya, Syair lagu rebana ngarak biasanya shalawat. Syair shalawat diambil dari kitab Mauled Syarafal Anam. Addibai, atau Diiwan hadroh. Karena fungsinye sebagai mengarak itu, rebana ngarak tidak statis di satu tempat aje. | 4 | culture & heritage |
814 | Salèh atu konci idup sèhat adalah dêngan rutin bêolahragè. Tapi, jangan dulu bayangin êlu kudu ngêlakuin olahragè bêrat di pusat kêbugêran. Soalnyè, pênêlitian ngunjukin olahragè èntèng di rumèh atau lingkungan sêkitar gè punyè èpèk nyang samè baèknyè bagi kêsèhatan awak. Olahargè èntèng adalah latian nyang ngêbutuhin lêbih sêdikit tênagè dibanding latian lèpêl sêdêng atau bêrat. Paramètêr utamènyè adalah sêdikitnyè oksigèn nyang dibutuhin awak, baèk wayah ngêlakuin latian êni atau wayah duduk buat ngasoh abis olahragè. Carè paling gampang buat ngêbèdain antarè olahragè èntèng ama bêrat adalah dêngan tès ngomong. Padè olahragè èntèng, kitè masing bisè ngomong, bahkan bêdèndang sêmbari bêgêrak aktip. | 1 | sports |
8953 | Mulut orang Indonesia emang udah kebiasaan ngemil jajanan. Kagak harus keseringan jajan di luar, kita bisa bikin di rumah. Udah gitu, kita bisa pilih bahannya sendiri. Abang-abang di pinggir jalan biasanya dagang cilok yang polos atawa paling banter pake isian irisan kayak daging. Cuma tetep, bahan yang paling banyaknya itu tepung. Kita bisa bikin sendiri, ngurangin tepungnya. Nah, sekarang coba bikin cilok kentang. Bahan awal yang kudu ada itu kentang, terus tepung tapioka. Kalo kagak ada tapioka, kita boleh pake tepung sagu. Tepung-tepungan ini kita pake cuma dikit, biar adonan lebih liket aja. Kentang yang tadi, kita kupas, terus kita rebus atawa kukus, seterah. Abis kita rebus gitu, kita tumbuk ampe alus. Kalo udah alus, kita sadur pake tepung tapioka ama maizena dikit-dikit. Kalo udah, kita pakein garem, lada, ama bawang putih bubuk. Sadur semua bahannya ampe rate. Kalo udah, kita bulet-buletin segede baso kecil boleh juga dipakein isian, terus masukkin ke aer yang udah mendidih. Rebus ampe buletan cilok ngambang. Kalo udah ngambang, bisa diangkat. Cilok kentang udah bisa buat mindo pake saos atawa kecap. Ini bisa jadi kedemenan yang bikin kenyang bocah-bocah. | 0 | food & beverages |
9000 | Sekarang kita ngomongin soal bulu tangkis. Beda ama olahraga berenang, bulu tangkis ini olahraga yang gampang dikerjain di sekolah. Banyak sekolah yang punya lapangan yang lebar. Lapangan itu bisa dimanfaatin murid-murid buat ekskul olahraga atawa yang cuma buat maen bulu tangkis bareng temen-temennya. Biasanya kalo ekskul ini ada jadwalnya, jadi maennya di waktu-waktu yang udah ditentuin aja. Kagak tiap hari. Ada hari-hari lapangan ini bakal kosong. Pas pulang sekolah, lapangan kosong, ada aja murid yang manfaatin kesempatan itu. Bulu tangkis ini biasa dimaenin dua orang, satu lawan satu. Ada juga yang maen ganda alias pasangan, dua pemaen lawan dua pemaen laen. Olahraga bulu tangkis ini butuh kekuatan ama kecepatan tangan juga kaki. Bulu tangkis ini juga salah satu cabang olahraga yang diandelin Indonesia buat ajang olahraga mendunia. Gara-gara itu, olahraga ini jadi favorit banyak bocah. | 1 | sports |
1207 | Ngêjadi sêorang pêngusahè suksès kagak bisè têrjadi dalêm waktu singkat atau instan. Êlu kudu siap ngadêpin tantangan, baèk tantangan di dalêm diri dèwèk mao gè dari lingkungan. Sêorang pêngusahè kudu gêsit dalêm nycari tantangan bêrikutnyè biar têtêp sêmangêt dalêm ngadêpin pêrkêmbangan nyang têrjadi. Ngêjadi pêngusahè suksès gè kudu bêrani ngambil risiko. Ngambil kêputusan dêngan mêrtimbangin risiko têrkêcit dari pilihan adalah hal nyang kudu êlu tumanin. Sêlanjutnyè, aspèk pêngambilan risiko êni pêrlu didukung amè rasè pêrcayè diri. Kêmampuan êni jugè bakal ningkatin intuisi nyang bêgantung padè kêbijakan dalêm ngambil kêputusan. Pêrcayè padè kêmampuan diri êlu bakal ngilangin rasè kêkagakpastian nyang sêring ngêjadi kêngêrian pêngusahè padè awal ngêmulè bêwirèusahè. | 7 | business |
1233 | Manajêmèn kêuangan ngêjadi poin pênting nyang kudu dijalanin olèh pêrusahèan. Manajêmèn kêuangan nyang baèk bisè nyêgèh têrjadinyè kêrugian. Kalo pêrusahèan êlu udèh ngalamin kêrugian, pêratiin prosès manajêmèn kêuangan apahkah udèh bêrjalan dêngan baèk atau bêlon. Mêski êlu udèh ngêtauin bahwa bisnis êlu lagi ngalamin kêrugian, êlu kudu têtêp ngêcèk kêmbali manajêmèn kêuangan bisnis êlu. Barangkali sumbêr masalèhnyè adè di manèjêmèn kêuangan. Jadi, kagak adè salèhnyè êlu ngêcèk kêmbali manajêmèn kêuangan bisnis êlu. Ngêcèk kêuangan pênting dalêm nêntuin lèngkah sêlanjutnyè. Pêgimanè gè buat ngambil tindakan dalêm ngatasin masalèh tumannyè mêrluin biayè. Jadi, dêngan ngêtauin kondisi kêuangan sêcarè dêtail, êlu bisè ngambil tindakan amè kêputusan nyang têpat sêsuè amè kondisi kêuangan. | 7 | business |
2766 | Kalimantan Tengah dengan ibu kota bernama Kota Palangkaraya serta didominasi oleh tiga etnis dominan yang tinggal di daerah tersebut. Tiga etnis dominan yang tinggal di Kalimantan diantaranya etnis Dayak, Jawa setta Banjar. Salah satu rumah adat yang berada di Kalimantan Tengah di antaranye adalah rumah adat Betang. Rumah adat ntu sendiri dihuni oleh masyarakat Dayak terutama di daerah hulu sungai dengan pemukiman utama bagi masyarakat suku Dayak. Rumah adat ntu sendiri memiliki bentuk seperti rumah panggung serta dibuat secara memanjang. Terdapat beberapa rumah Betang yang dibuat memiliki panjang hingga 150 meter serta lebarnya hingga 30 meter. Rumah dengan ukuran besar ntu kemudian umumnye dihuni oleh banyak penduduk, setidaknya terdapat minimal 100 orang di dalam satu rumah. Rumah adat Batang juga dapat dikatakannye sebagai salah satu rumah suku terbesar karena didalamnye terdapat juga satu keluarga besar sebagai penghuni utama serta dipimpin oleh seorang kepala yang bernama Pam Bakas Lewu. | 4 | culture & heritage |
4567 | Pada perayaan G20 kemaren, aye denger berita kalo banyak tokoh adat nyang ngumpul dari masjng-masing daerah buat ngelancari acara itu. Nah, masing-masing tokoh adat itu udeh nyiapin ritualnye masing-masing. Mereka bahkan jadi satu supaya acara makin meriah. Keikutsertaan ini sebenernya jadi contoh kalo Indonesia tuh negara dengan keanekaragaman budaya. Mangkanye, banyak banget ritual-ritual nyang sampe saat ini masih dijalanin. Dengan begitu, percaya ato kaga percaya, banyak nyang masih terpengaruh, bahkan masing-masing tokoh adat tuh punya pengikut nyang dibilang kaga sedikit. Nah dari situ juga kite nerka nih, bener ga si ritual-ritual nyang dilakuin tuh ngaruh ama kegiatan G20, pokoknya begimana hasilnye kite mesti apresiasiin aja. | 4 | culture & heritage |
6258 | Ane baru pindahan rumah nih, rumahnye belom ade perabotannye, agak repot sih soalnye kalo rumah baru belom ade perabotan kudu beli makan terus pan boros juge ye, rencananye sih nanti akhir minggu ane dibantuin emak ane mau belanja ke pasar nyang lokasinye kaga jauh dari rumah baru ane, rencananye sih pengen beli penggorengan, panci, dandang, sendok, garpu, ember, dandang, jolang ame peralatan makan kaya piring, sendok garpu, mudah-mudahan sih semua nyang ane cari ade semue di satu tempat biar kaga repot-repot cari, apelagi pan ane baru pisan pindah jadi belom tau banget letaknye dimane aje, kalo ude kebeli semue kayanye rada enak ntar beli ape-apenye lagi | 0 | food & beverages |
38 | Ikan adalah sumbêr protèin nyang kêjangkau. Bukan tibang ikan salmon, êlu jugè bisè ngêmênuhin nutrisi dêngan ngonsumsi ikan kêmbung. Sêlaèn hargènyè lêbih murèh, ikan kêmbung jugè lêbih gampang didapêtinnyè. Bêrdasarkan kandungan nutrisinyè, bêrikut êni manpaat ikan kêmbung. Ikan kêmbung punyè potènsi nyêgah pêradangan, ngêjagè kêsèhatan otot ama sarap, ngêbantu nurunin bêrat awak, amè nyèhatin tulang. Ikan kêmbung êni gampang diolahnyè. Biasènyè ikan êni disajiin dêngan carè digorèng, dibakar, digulè, atau dipindang. Kalo ayè, dêmên madang ikan kêmbung nyang digorèng karna rasènyè lêbih gurih. Sayangnyè, ngêgorèng ikan bisè ngêningkatin kandungan lêmak amè ngilangin asêm aminonyè. Jadi, kalo mao ngonsumsi ikan lêbih baèk dirêbus, dikukus, atau dipanggang ajè biar manpaatnyè bisè maksimal. | 0 | food & beverages |
6799 | Motor listrik, sebagai alat bantu penggerak sepeda, bisa dipasang di berbagai posisi, seperti: hub roda depan, hub roda belakang, atau di bagian tengah rangka sepeda. Motor pada hub atau pusat roda akan bekerja dan memutar roda sepeda untuk menggerakkan sepeda. Motor ini tidak berhubungan dengan pedal, jadi pedal dan motor memiliki sistem kerja yang terpisah dan berbeda. Motor hub pada sepeda listrik bisa menggunakan jenis brushless atau brushed. Motor brushless atau gearless motor, terdiri dari kumparan tembaga dan magnet, listrik akan menghasilkan induksi magnet yang membuat motor berputar dan menggerakkan roda sepeda listrik. Sedangkan brushed atau planetary motor, mempunyai sistem mekanika gerigi di dalamnya untuk memutar roda, dan berfungsi juga sebagai gear untuk mengubah kekuatan dan kecepatan putaran roda sepeda listrik. Jenis penggerak motor yang populer adalah center drive motor atau mid drive motor, motor listrik berada di tengah rangka sepeda. Motor terhubung dengan pedal dan rantai, menginisiasi atau menguatkan kayuhan pedal ke rantai sepeda, sehingga roda belakang akan berputar dan mendorong sepeda. | 6 | technology |
4870 | Sekarang kan aye udeh jadi ibu rumah tangga, udeh kaga sempet dah ama nyang namanye latihan fisik apalagi futsal, kaya kaga ada gitu waktu luangnye. Nah, buat jogging aje paling seminggu sekali, itu pun kalo lagi sempet trus kaga ada acara. Emang dah susah banget nyari waktu buat olahraga. Trus pas kaga olahraga rutin, aye sakit tuh trus pas diperiksa dokter katanye ada lemak di bagian empedu. Pasti pan ngaruh ama gaya hidup. Aye sekarang pan udeh kaga rutin olahraga. Udah gitu juga makan kadang sembarangan nyang penting perut kenyang aja. Nah, trus jadi sah tuh ada lemak nyang numpuk di dalem tubuh. | 1 | sports |
3203 | Untuk membuat cucian kite jadi bagus, makanye kite harus punya strategi dalam mencucinye. Langkah pertama yang harus kite ntu lakukan adalah perhatikan waktu perendaman. Melansir Real Simple, dalam mencuci pakaian sebaiknye direndam selama 10-30 menit untuk menghilangkan ntu kotorannye. Selain ntu, kite juga harus memperhatikan jenis bahan pakaian sebelum merendamnye. Karena ada pakaian yang kagak boleh direndam sama sekali, dan ada pula yang hanya boleh direndam dengan air dingin. Merendam pakaian dengan cara yang benar akan mengatasi noda membandel tanpa membuat warna pakaian memudar. Setelah kite ngerendem ntu pakaian selama waktu yang udeh ditentukan, kucek pakaian adalah langkah yang kagak boleh terlupa. Langkah ntu bertujuan untuk menghilangkan noda membandel yang menempel pada pakaian.Selain ntu, mengucek pakaian dengan tangan berguna dalam meminimalisir lunturnye warna pakaian. Tapinye kite ntu harus inget ye, mengucek pakaian kagak boleh asal, kite juga harus tidak boleh keras dalam mengucek pakaian. Itu dilakukan untuk menjaga teksturnye agar tetap awet. Makanye kite harus pilah pilih dulu kira-kira baju ape aje yang bisa masuk ke mesin cuci, karena khawatir ngerusak pakaian atau mesinnye. | 6 | technology |
948 | Mêsin cuci 1 tabung dirancang buat ngêlakuin sêmuè pêngumbahan amè pêngêringan dalêm atu tabung. Jênis êni bêgawè sêbagè atu unit, jadinyè kagak butuh pêmantauan têrus-têrusan. Mêsin cuci 1 tabung têrdiri atas mêsin cuci bukèan dêpan amè bukèan atas. Di sisi laèn, mêsin cuci 2 tabung punyè duè tabung têpisèh nyang têrlêtak bêsêbêlahan, atu digunèin pêranti ngumbah amè nyang atunyè pêranti ngêringin. Jênis êni nguduin êlu buat ngêmindèhin kumbahan sêcarè manual dari atu tabung kê tabung laènnyè. Kalu êlu lêbih dêmên ngêhèmat waktu amè ngindarin gawèan lêbih wayah ngumbah pakèan, mêsin cuci 1 tabung bakal jadi pilihan nyang lêbih baèk. Êni karna êlu kagak pêrlu kuwatir amè prosès pêngumbahan amè pêngêringan kayak nyang dilakuin makè mêsin cuci 2 tabung. | 6 | technology |
8419 | Di kolaan, Doel daftar ekskul Paskibra. Iye, nyang belajar bererod rapi ntu. Cuman, Doel baru tau kalo enih ekskul isinye bukan cuman berod-bererod, tapi ade latian fisiknye juge. Kek di pertemuan pertame enih, seniornye minta semuanye buat push-up. Olahrage ringan buat pemanasan, katanye. Anggota ekskulnye, termasuk si Doel, nurut bae. Akhirnye, mereka ambil posisi tengkurep di lapangan kolaan. Bari dicek atu-atu ame senior, Doel nyiapin posisi push-up nyang bener; tangan masing-masing di samping badan, posisinye ditekuk, ame telapak tangan sejajar muke, nempel ke tanah buat jadi penyangga badan. Begitu seniornye mulai ngitung, Doel ame temen-temennye naek-turunin badan tanpa kena ke tanah. Ujung kaki ame telapak tangan kudu kuat jadi penopang badan. Begitu be diulang-ulang ampe seniornye berenti ngitung di angka 15. Mantep, Doel! Bagus buat kesehatan enih. | 1 | sports |
5744 | Kalo rumah kitw deket pengunungan nyang masih aktip kite juga perlu waspada karna kaga tau kapan tuh gunung bisa meletus. Cuman kalo gunung mao meletus tuh pasti ada tanda-tandanye. Kaga tau-tau dateng kaya banjir, kalo kite tanya ada bae orang nyang kena lahar gunung berapi ya karna die kaga bisa kabur. Aliran lahar kan kaga secepet aer, jadi masih bisa dah kalo kite lari ketempat nyabg tinggi. Karna lahar kan pasti jalannye ke bawah, kaga bakalan biaa die bebalik ke atas jadi diusahain cari lokasi nyang tinggi. Nanti juga kalo udeh ketemu aer die bakalan jadi pasir trus kaga sepanas pas jadi lahar. | 5 | slice of life |
26 | Êmping adalah pênganan khas Indonèsia nyang dikêjè dari ninjo. Êmping bisè disajiin sêbagè gayêman atau pêndamping masakan tradisional Indonèsia. Prosès pêngêjèan êmping adè bêbêrapè tahapan. Pêrtamè, kêsèt kulit ninjo ampè rêsik, têrus antêpin dulu sêlamè atu ari. Abis diantêpin sêarian, gongsèng ninjo padè wajan makè pasir nyang udèh dipanasin. Gongsèng ampè ninjo panas amè bêwarnè kêitêman. Kalo udèh itêm, angkat ninjo dari wajan, têrus pêcahin kulit ninjo. Taro ninjo nyang udèh dipêcahin kulitnyè di atas talênan, gêdig-gêdig ninjo ampè gèpèng makè palu. Dinginin dulu sêbêntar. Sêlanjutnyè, susun di atas tampah dan jèmbrèng di bawèh sinar mataari ampè kêring. Kalo udèh kêring, êmping bisè digorèng dan siap buat disajiin. | 0 | food & beverages |
2320 | Kompor merupakan benda yang utama banget dah dalam dunia masak dan di dapur, karena tanpa kompor dan tentunye gas, gabakalan jadi dah ganyeman ganyeman yang ajib. Salah satu merk kompor yang udeh cukup lama ade, harganye gaterlalu mahal, tapinye kualitasnye cakep yaitu kompor rinai namanye. Ntu merk kompor bisa dibeli dimane aje, apelagi zaman sekarang bisa apa apa beli di online, tinggal klik pesan, bayar, udeh deh nanti dikirim sama kurirnye. Kompor rinai ntu yang dua tungku paling pas dah kalo buat kite yang masak-masaknye normal aje yang porsinye kaga banyak, jadi kaga perlu tuh kompor yang bertungku tungku, karena udeh cukup dengan dua tungku aje. Memasak ganyeman dengan kompor dua tungku juga lebih gampil garibet, perawatannye juga lebih gampil, dan lebih hemat juga gasnye. | 0 | food & beverages |
42 | Aèr putih adalah jat caèr nyang têrdiri dari molêkul hidrogèn amè oksigèn nyang amat dibutuhin awak manusiè. Aèr putih jugè baèk buat prosès pêlêpasan racun dalêm awak. Kêbutuhan caèran saban orang bèda-bèda, tapi ratè-ratè jumlah aèr putih nyang kudu diminum sêsêorang saban arinyè adalah 0,033 lètêr x bêrat awak. Contohnyè, kalo bêrat awak sêsêorang 55 kg, kêbutuhan aèr putih nyang kudu diminum saban arinyè adalah 0,033 lètêr × 55 kg = 1,815 lètêr aèr. Kagak tibang jumlah nyang têpat, manpaat aèr putih bakalan maksimal kalo dikonsumi padè waktu nyang têpat jugè, yakni wayah bangun molor, sêbêlon amè sêudèh olahragè, sêbêlon amè sêudèh madang, wayah ngêlênggut amè capèk di sorè ari, amè wayah nyêri kêpalè atau migrèn. | 0 | food & beverages |
4035 | Minuman yang pake lemon biasanya lebih seger kalo dinikmatin, biasanye lemon tuh dicampur ama teh jadi disebutnye lemon tea. Minuman dari bahan lemon emang banyak manfaatnya, tapi banyak orang yang kaga tau kalo sebenernye tuh lemon beresiko bawa penyakit. Berita ini tuh bukan cuma kabar burung aje, karena udah ade yang neliti dari Journal of Environment Healt yang ngambilnye dari situs Mashed.com yang bilang kalo ada 50:50 ade peluang berisi bakteri. Bakteri ntu biasanye ditemuin diusus besar nyang bikin infeksi gede ama orang yang punya gangguan sistem kekebalan tubuh. Penelitian yang same juga nyebutin kalo sipat antibakteri yang ade ama lemon tuh kaga cukup buat ngelawan bakteri yang ade, walaupun udeh dicampur minuman laen sekalipun. | 0 | food & beverages |
5702 | Orang nyang kaga mikirin dana darurat dalem keluarganye nanti ujung-ujungnye malah sibuk minta sana sini. Minta tolong ama orang mah kaga semua mao bantui, orang mah paling mao tau doang. Nanti ujung-ujungnye juga bandingin idup kite malah dikatain beli ini itu mampu tapi giliran butuh kaga ada duitnye. Jangan ampe kite dikatain kaga begitu. Jadi, selama punya duit jangan diabisin bae tuh buat begaya kesana kemarin. Mending disimpen buat sewaktu-waktu ada keperluan kadi kite kelimpungan buat byari pinjeman duit. Jadi, kaga ada salahnye dah kite jaga-jaga buat diru sendiri, lagian kan kalo idup kaga bae tuh foya-foya nanti malah dosa. | 5 | slice of life |
6966 | Pas bulan Desember taon 2020, aye sekeluarge pergi liburan ke Bandung. Nah pas sampe di vila yang disewa mpoknye aye dan suaminye, aye demen bener. Jadi di lokasi entu vila, jarak antara satu vila sama vila yang laennye lumayan jauh, privasinye kite sekeluarga jelas kejamin deh! Nah kagak cuma berjarak sama vila laennye, entu vila juga dikelilingin sama pohon-pohon ijo! Nah ini die bagian yang paling aye suka, bangunan vilanye! Bangunan vilanye entu dari kayu jati, bentuk bangunannye kayak rumah panggung gitu. Di depan entu vila juga ade beberapa maenan bocah, kayak perosotan. Nah pas aye masuk ke entu vila, di bagian depannye ada teras dan bale, terus pas masuk ke dalemnye, ade ruang tamu dan di depannye ada ruang buat nonton TV. Nah, di sebelah ruang TV, ade pintu samping yang ternyate ada balkonnye. Di balkon entu ada beberape bangku dan meja, buat ngebadog, mejeng, atau bekoar sambil liat pemandangan. Nah balik masuk lagi, ade ruang ngebadog dan dapur. Terus di lantai atas ada kamar gede dan ada dua kasur. Bentuk atap kamarnye bentu atap segitiga begitu. Beuh, bagus bener deh entu vila. Makasih ye, mpok dan suami! | 2 | leisures |
7700 | Elu sadar kagak, kalo laptop entu jadi alat teknologi yang penting bener buat laksanain kegiatan sehari-hari? Mulai dari para pelajar sekolah ataupun mahasiswa universitas, sampe para pekerja pade butuh laptop buat kegiatan sehari-hari. Nah apelagi pas pandemi COVID-19, bisa dikate mayoritas kegiatan dijadiin kegiatan online atau daring. Jelas aje alat teknologi satu entu jadi hal yang kudu dimilikin. Bahkan entu laptop yang udeh ade dari waktu entu, jadi makin berkembang spesifikasinye dan aplikasinye. Laptop yang makin canggih jadi bisa ngerjain tugas atau proyek, ngedesain, edit segala macem, dan bahkan bisa bikin ketemuan secara virtual dengan orang dari atau di mane pun! | 6 | technology |
4445 | Kalo udeh mau deket lebarang, biasanye banyak banget nyang ngerjain tuh i'tikaf. I'tikaf tuh berarti berdiam diri di masjid nyang niatnye ibadah ama Allah SWT. Tapi bukan berarti kite di mesjid diem bae, santai-santai tuh kagak juga. Maksudnye dari berdiam diri ntu kite ada di mesjid sambil dzikir ato asmaul husna. Kalo kite ngelakuin ibadah i'tikaf tuh pahalanye gede, apalagi kalo dilaksanain pas sepuluh malem terakhir dari Bulan Ramadhan. Emang hukum ngelaksain i'tikaf tuh sunnah, tapi kegiatan ini tuh udeh diajarin ama Rasulullah SAW setiap bulan suci Ramadhan tujuannye buat deketin diri kepada Allah SWT trus mohon pahala. Mangkanye selama kite diberi kesehatan di bulan Ramadhan nyang datengnye setaun sekali, kaga ada salahnya tuh ngelakuin ibadah sunnah, malah dilipat gandain pahalanye. | 3 | religion |
3492 | Hadirnye aplikasi Shopee telah membuat masyarakat merasa dipermudah oleh canggihnye kegiatan jual beli online. Terutama di Indonesia sendiri, terdapat sebagian besar orang yang mengaku bahwa Shopee adalah salah satu platform jualan online yang jitu. Shopee adalah platform yang terdaftar dalam kumpulan marketplace dengan pengunjung terbanyak di Indonesia. Itu tandanye, pengguna Shopee sangatlah percaya dengan pelayanan Shopee, sehingga bejibun orang yang mengunduh aplikasinye, mengakses website resminye, sekaligus menggunakannye sebagai wadah khusus transaksi online.Shopee juga tahu betul pola jual beli, dan kesukaan rata-rata masyarakat di Indonesia, seperti K-Pop atau hal-hal yang viral untuk menarik perhatian kaum muda. Maka dari ntu, iklan Shopee pun berhasil membuat orang-orang melirik Shopee, misalnye dengan bekerja sama dengan brand ambassador idol K-Pop, artis atau selebriti lainnye. | 7 | business |
7254 | Elu tau kagak, kalo orang Islam entu sehari-harinye punya kegiatan terkait agamanye yang wajib dilakuin? Kegiatan sehari-hari terkait agama Islam yang wajib dilakuin ya entu salat wajib 5 waktu. Sesuai namanye, entu salat dibagi 5 waktu tiap harinye. Pertama, solat pas awal pagi dan masih gelap namanye salat Subuh. Kedua, pas siang namanye salat Zuhur. Ketiga, pas sore namanye salat Ashar. Keempat, pas akhir sore atau menjelang malem namanye salat Maghrib, dan kelima, pas malem namanye salat Isya. Penentu waktu orang Islam kudu salat kagak cuma udeh pagi atau siang atau malem, orang Islam kudu nunggu azan dulu sebelom salat. Nah jadinye kegiatan sehari-hari terkait agama Islam ya entu salat 5 waktu. | 3 | religion |
8258 | Elu udeh pernah nyobain naek transportasi umum MRT? Pas taon 2018 atau taon 2019, aye naek MRT. Nah awalnye, naek busway dulu buat sampe ke stasiun MRT-nye. Pas sampe di stasiun MRT-nye, tahapan selanjutnye entu ke loket buat beli tiket naek MRT. Abis dapet tiketnye, lanjut jalan ke tempat tap kartu tiket. Abis nge-tap, masuk dan pergi ke peron tempat tunggu MRT yang dituju. Pas sampe, ternyate udeh banyak bener orang. Wajar aje, soalnye pas entu MRT masih jadi transportasi umum yang baru, jadinye banyak yang kepo dan mau nyobain. Terus pas MRT-nye sampe, orang-orang naek, dan seperti yang diduga, saking ramenye, semua tempat duduk udeh diisi. Terus akhirnye pas sampe di tempat tujuan, penumpang pun turun, terus tap-out tiket kartunye deh. Nah entu die cara naek transportasi umum MRT. | 5 | slice of life |
4457 | Setiap aye denger nasehat, denger pengajian, denger ajaran-ajaran nyang diajarin ama Islam, pasti semua tuh harus nyang namanye utamakan kedua orang tua. Awalnye aye tuh masih cuek, apa-apa mikirin kesenengan sendiri, pokoknye mau ini itu mesti minta tuh kalo kaga dikasih ngambek. Aye dasar dulu aye ngedegin banget jadi manusia. Tapi, orang tua kok sabar bae ya ngadepinnye, semua kemauan diturutin. Pas zaman itu juga kaga mikirin tuh orang tua ada duitnye apa kagak. Nah, pas dari situ aye tau knapa orang tua keramat banget tuh buat kite, kite kaga boleh nyakitin hati apalagi sampe durhaka. Ngerasain perjuangannye si aye juga paham ya knapa orang tua mesti kite sayangin. | 3 | religion |
851 | Tour de France mêrupakan salèh atu lomba balap sêpèdah paling bêgèngsi di duniè. Kayak namènyè, Tour de France ngambil rutê ngitêrin Prancis. Jauh tangèh sêbêlon bêrmètamorposis sêbagè kêjuaraan èlit, Tour de France jadi ajang adu gèngsi koran olahragè Prancis. Sêmuè bêrmulè dari pêrsaingan surat kabar Le Velo, koran olahragè pêrtamè amè têrgêdé di Prancis wayah ntu amè L'Auto. Sêbagè pêmulè dêngan oplah nyang masing minim, L'Auto bêrambisi ngêrêbut pasar Le Velo dêngan ngadèin acarè olahragè têrgêdé di Prancis. Idè ntu nongol dari jurnalis Geo Lefevre nyang kêmudian disambut baèk Dirèktur Èditor L'Auto nyang jugè mantan pêmbalap sêpèdah, Henri Desgrange. Rutê velodrome raksasè sêarah jarum jêm ngitêrin Paris, Lyon, Marseille, Toulouse, Bordeaux, amè Nantes sêjauh 1.500 mil (sêkitar 2.414 km). Abis rutê ntu sêlêsè dibangun, Tour de France pêrtamè rêsmi disêlênggarèin padè 1 Juli 1903. | 1 | sports |
401 | Isra Mikraj adalah pêrjalanan malêm nyang ditêmpuh Rasulullah amè malaèkat Jibril dari Masjidilharam kê Masjidilaqsa mênuju langit kêtujuh nunggang buroq. Padè saban lapisan langit, Rasulullah kêtêmu nabi-nabi têrdahulu. Wayah sampè di langit kêtujuh, Rasulullah dapêt pêrèntah dari Allah buat ngêlaksanèin sêmbahyang limè pulu kali sêari. Tapi, wayah Rasulullah mao kê bumi nyampèin amanat Allah ntu, bêliau kêtêmu Nabi Musa. Nabi Musa ngasih masupan supayè Rasulullah mintè kêringanan amè Allah, soalnyè bêliau tau umat Rasulullah kagak bakal sanggup sêmbahyang limè pulu kali sêari. Rasulullah pun mintè kêringan hinggè akhirnyè Allah mêrèntahin sêmbahyang limè kali sêari. Sêbênêrnyè Nabi Musa nganjurin Rasulullah buat mintè kêringanan lagi, tapi Rasulullah ogah. Bêgonolah asal-usul sêmbahyang limè waktu nyang kitè lakuin karang. | 3 | religion |
7355 | Elu udeh pernah denger cerita tentang jagoan dari Tanah Abang yang namanye Sabeni? Sabeni entu katanye rela berkorban. Nah suatu hari, Jepang pengen nangkep anaknye Sabeni. Die kabur pas masih jadi anggota polisi. Jepang pun ngedatengin Sabeni. Katanye kalo Sabeni menang, Syafii akan dilepaskan. Nah kalo Sabeni kalah, die dan anaknye bakalan ditahan Jepang. Singkat cerita, Sabeni yang usianye 83 tahun menang dan ngalahin semua entu jagoan yang ngelawan die. Sabeni pun ngejek para lawannye karena kagak bisa ngelawan die yang udeh tua. Akhirnye Sabeni pun diangkat jadi kepala kampung dan ngajarin silat secara tenang biar kagak dicurigain Jepang secara terus-menerus. Die juga diangkat jadi kepala kampung biar kagak berontak. Entu die kisahnye si Sabeni pas die usia 83-an. | 4 | culture & heritage |
847 | Bola poli mêrupakan salèh atu èkstrakulikulèr olahragè nyang banyak diminatin amè parè siswè di sêkola SMA Dika, salèh atunyè adalah Dika dèwèk. Dika udèh bêrmaèn bola poli sêjak kêlas 2 SMP ampè karang diè kêlas 2 SMA. Pêrmaènan bola poli masup kê dalêm katêgori pêrtandingan karna ngêlibatin duè tim nyang saling bêradêpan pêranti ngêdapêtin hasil pêrtandingan. Carè maènin bola poli adalah dêngan ngêgêbuk bola supayè ngêliwatin bagian atas nèt nyang adè di têngèh lapangan. Supayè ngêdapêtin skor, parè pêmaèn dalêm atu tim kudu ngarahin bola kê lêba lawan sêhinggè bola jatoh di lêba pêrtahanan lawan ntu. Adè êmpat tèknik nyang kudu dikuasèin dalêm pêrmaènan bola poli, yakni sèrpis, passing, blocking, amè smash. | 1 | sports |
9295 | Pas jaman kopit kemaren ampir semua orang kagak bisa keluar. Boleh keluar juga lantaran emang darurat urusan gawean atawa ngadepin urusan ngedadak. Orang mau keluar rumah juga ngeri ketularan, gara-gara di berita banyak banget yang ngeberitain macem-macem soal kopit. Kelamaan di rumah mulu kayak gitu, bikin orang-orang juga ngerasa sumpek. Biar ada kerjaan yang nyenengin juga, orang-orang jadi demen beresin rumahnya ama naroin poonan hias di rumah. Nah, kesempetan itu dijadiin peluang buat orang dagangin taneman hias. Banyak yang dagangin lantaran sebelomnya udah punya usaha ini. Banyak juga yang jadi pedagang taneman hias dadakan. Semuanya sama-sama ngedapetin keuntungan yang makin nambah. Peluang kayak gini dimanfaatin banget buat naeikin harga tanemann lewat yang dijualin lewat online atawa langsung juga. | 7 | business |
8 | Banyak mahèsiswè ngêliwatin nyarap saban paginyè, padahal nyarap ntu pênting, bahkan 14—20 Pèbruari udèh dijadiin sêbagè Pêkan Nyarap Nasional. Wayah molor malêm ari, awak nyêrna gêgarêsan. Wayah ntulah awak bêpuasè. Buat ngisi nutrisi awak lagi, pagi ari abis bêjêm-jêm tanpè gêgarêsan, pênting ngasih ènèrgi nyang dibutuhin awak liwat nyarap. Nyarap bakal ngêbantu bêkonsèntrasi lêbih baèk dalêm bêraktipitas. Wayah bêkonsèntrasi lêbih baèk, mahèsiswè jugè bakal lêbih gampang buat mahamin pêlajaran. Nyarap udèh sêkudunyè ngêjadi hal nyang gampang bagi mahèsiswè. Mahèsiswè nyang kagak kêcandak nyiapin nyarap pagi-pagi, bisè nyiapin malêm sêbêlonnyè atau saban awal minggu. Nyok, mulè gayè idup sèhat dêngan nyarap mulè karang. | 0 | food & beverages |
2326 | Ganyeman yang digoreng dengan airfryer emang lebih sehat, karena ganyeman yang digoreng pake airfryer kandungan lemaknye berkurang 70%. Otomatis banget dah bagi yang punya uang lebih, dan mau badannye cakep pasti pade beralih ke airfryer bikin masak ganyeman selain sehat juga praktis, berat badan bisa turun, terus die juga mengurangi pembentukan zat berbahaya pada ganyeman, karena ganyeman berkarbo kaya kentang digoreng bakalan ngebentuk zat namanye akrilamida yang dicurigainye punye sifat karsinogenik, yaitu dapat memicu munculnye kanker. Sebuah penelitian menunjukkan bahwa penggunaan air fryer dapat menurunkan kadar akrilamida hingga 90%. Memasak ganyeman dengan Air fryer emang banyak manfaatnye, namun, kekurangannye ntu adalah harganye ntu alat cukup mahal dan memerlukan tenaga listrik yang besar. | 0 | food & beverages |
529 | Solèram adalah lagu daèrah nyang bêrasal dari Propinsi Riau. Lagu Solèram mêrupakan lagu pêngantêr molor nyang bêrisi pêsên nyang pèngèn disampèin olèh orang tuè kêpadè bocah-bocahnyè ngêjêlang molor, di antarènyè pêsên buat ngêjagè kêhormatannyè, ngêjagè hargè dirinyè, amè mêrtahanin jêngah sêbagè budayènyè. Lirik lagu Solèram jugè bêpêsên supayè wayah bêgaul amè têman-têman baru hêndaknyè kagak langsung ngêlupèin têmên lamè. Kêmudian buat ngênumbuhin rasè cintè tanèh aèr têradêp lagu daèrah êni bisè dilakuin dêngan ngapalinnyè, nyanyiinnyè, ngênalin kêpadè gênêrasi mudè sêcarè bêrkalè, atau bisè jugè dêngan ngêlakuin pênêlitian têntang lagu Solèram. Hal êni mêrupakan carè sêdêrhanè dalêm ngêlêstariin lagu Solèram di èra modèrn nyang bisè kitè lakuin. | 4 | culture & heritage |
9695 | Digerati House, jadi salah atu warung kopi di Perumnas 3 nyang aye datengin. Lokasinye ade di daerah Perumnas 3 Bekasi Wetan. Warung kopi eni seade-adenye, tempatnye tibang rume biase nyang dibikin jadi warung kopi. Konsep seade-adenye ntu nyang ngasi kesen kerasan ama bikin betah. Digerati House dibuka dari jem 7 pagi, jadi nyang pengen ngopi pagi-pagi sambil nyarap bise nih nyoba langsung ke mari. Sesuei namenye, konsep bangunannye kaye rume biase nyang dibuat warung kopi. Tempatnye lega, ade bagian latar depan, dalem, luar rume, ama barnye kepisah. Gaye hiasannye sederhane, simpel, ama kaga banyak perintilan. Tempatnye pas dah kerasan banget buat kongko ama nongkrong bareng temen. | 0 | food & beverages |
7020 | Elu punya hobi? Hobi entu suatu kegiatan yang kita demenin dan setelah ngelakuinnye kite ngerasa seneng. Aye yakin tiap orang punya hobi masing-masing. Selaen bisa bikin kite seneng, ternyata ngelakuin hobi yang kite punya juge ade manfaatnye. Misalnye; kite bisa belajar hal baru dari entu hobi yang kite lakuin, bisa nyalurin passion yang kite punya, bikin kita lebih kreatif, ngasah kemampuan problem solving kite, ngasah kemampuan ngatur waktu kite, dan laennye. Hobi entu juga bermacem-macem, bisa kayak aye hobi nulis hasil imajinasi aye, bisa olahraga golf, basket, sepedahan, berenang, main game, main alat musik, baca novel, masak, dan laennye. Nah entu die tentang hobi. Hobi bener-bener beragam dan ade banyak manfaatnye kan? | 2 | leisures |
2186 | Ngêdaki gunung ngêjadi salèh atu hobi nyang kini dipaporitin olèh parè pênjêlajèh. Pêrsiapan amat pênting dilakuin sêbêlon ngêdaki gunung. Pêrtamè, sêlalu kasih tau sêsêorang kê manè êlu bakal pêgi amè kapan êlu bêrêncanè buat kêmbali. Kalo ngêmungkinin, jangan pêgi dèwèk. Sêlanjutnyè, pakè pakèan amè bawè pêralatan nyang têpat, ingêtlah bahwa cuacè bisè amè bakal bêrobah. Bêrikutnyè, pêlajarin ngêbacè kompas, ambil pêta arèa, amè sêsuèin diri êlu sêcarè nyêluruh sêbêlon pêrjalanan êlu. Sêlalu bawè pêralatan darurat amè kêtauin carè ngêgunèinnyè. Pastiin ntu ngandung tigè hal pênting pêrlindungan, api, amè alat pêranti ngasih tau posisi êlu. Kalo êlu kêsasar atau luka, ingêt buat têtêp tinggal, bêpikir jêrnih, ngamatin kêadèan sêkitar, amè ngêjè pêrêncanèan. | 5 | slice of life |
4091 | Perjuangan kite jalan jauh tuh kebanyar ama segernye aer curug tuh ditambah lagi ama pemandangan nyang luar biasa cakepnye. Mata kanyanye dimajain banget ama suasannye, udara nyang dihirup juga kerasa asrinye. Kalo ada camping di sono pasti seru tuh cuma aye takut si kalo malem takut ketemu dedemit. Buat ngelepas stres mah cocok banget tuh karena pemandangannye kite gabisa liat tiap hari, jauh dari gedung-gedung tinggi bikin kite makin terbawa ama suasana. Buat tiduran juga enak banget karna anginye sepay sepoy padahal kaga ada kipas ama AC, semuanye serba alami dah. Sampe sono bisa ngelepasin capek karna perjalannya nyang lumanyan dan nguras energi. | 2 | leisures |
5728 | Nah aye mulai dikenal ama orang karna aye jadian ama senior di temoat aye sekolah waktu SMP. Emang cowo aye lumanyan terkenal di sekola, jomplak banget dah ama aye nyang cuman anak cupu. Awal kenalan aja die kaga kenal, nah trus kenalan tuh pas aye tibang nyipen pin BBM karna itu juga boleh broadcast dari temennye di kontak aye. Nah pas kenal ya die nanya anak mana trus kaget banget pas tau aye ama die satu SMP. Seiring berjalannye waktu juga pas dikenalin nih ama temen-temen tongkrongannye di SMP mereka juga kaga percaya kalo aye dari SMP mereka karna katanye pada kaga pernah liat. | 5 | slice of life |
4508 | Waktu sekolah dasar pan rasanye seneng banget tuh tampil di depan umum. Nah biasanye nyang sering ngadain lomba tuh nyang terlibat ama tarik suara, karna suara pas-pasan jadi mutusin ikut lomba buat vokal group aja dah. Nah dulu pan waktu lomba lagu nyang dipake lagi daerah, karna tiap senen pas upacara suka nyanyiin tuh kaga berat dah, sering latian itung-itung. Nah karna itu jadi kite hapal dah tuh lagu-lagu nyang ada di seluruh daerah Indonesia, teryata banyak ama beragam. Kaga nyangka banyak juga lagu nyang enak didenger, jadi kebawa tuh di otak nadanye, jadi suka nyanyi-nyanyi sendiri dah kalo lagi ngapa-ngapain. | 4 | culture & heritage |
7759 | Pernah denger Internet of Things (IoT)? Katenye entu merupakan salah satu teknologi terkini dan makin canggih, yang merupakan jaringan yang terhubung satu sama laen. Adenye IoT, katenye perangkat mereka bisa berinteraksi dan saling bagi data satu sama laen. Kagak Cuma mungkin koneksi antar perangkat yang berbeda, IoT pun dapet lakuin akses jarak jauh. Contohnye entu, elu ngonci pintu mobil Anda elu dari jarak jauh. Mantep bener kan teknologi terkini yang main canggih? FitBit yang elu pake buat lacak jumlah kalori yang elu bakar pun make teknologi IoT. Entu chip IoT katenye dimasukin ke mesin yang bantu bisnis buat nilai kinerja entu mesin tersebut dan bantu pade pemeliharaannye. | 6 | technology |
7661 | Hari Sabtu atau Minggu abis salat Subuh, aye kagak tidur lagi soalnye aye mau olahraga bersepeda. Pas udeh jam 6 lewat, aye pun berangkat buat olahraga bersepeda. Pas keluar dari rumah, bener-bener sejuk hawanye. Udaranye pun seger bener. Tapi sayangnye pas aye lagi nyantai dan nikmatin momen olahraga bersepeda sambil dengerin lagu, tiba-tiba aje ade kejadian kagak terduga yang bikin aye kaget, ngeri ketakutan, dan bahkan kapok buat beberapa lama. Elu atu, kejadian kagak keduga ape yang bikin aye sampe setakut dan sekapok entu? Jadi pas aye mau belok buat masuk ke jalan perumahan, tiba-tiba aje ade motor ngegas dari arah belokan entu. Jelas aje aye langsung ngerem mendadak. Tapi karena aye ngerem mendadak dan terlalu kenceng atau ape, akhirnye sepeda aye jadi kejungkal dan aye pun kelempar jatoh. Wajar aje pas entu aye bener-bener ngeri dan kapok kan? Soalnye entu kejadian kagak keduga pas lagi olahraga bersepeda bisa aje bikin aye celaka parah atau ape. Entu kejadian kagak terduga bener-bener bikin aye kapok buat olahraga bersepeda selama beberape lama. | 1 | sports |
3051 | Olahraga bermanfaat positif untuk tumbuh kembangnye seorang anak. Olahraga memberikannye manfaat baik untuk semua usia, khususnye membantu para bocah memiliki jantung dan paru-paru yang kuat dan sehat, mempunyai tubuh lebih fleksibel, membentuk tulang kuat, dan menjaga berat badan. Selain ntu manfaatnye untuk pertumbuhan fisik, olahraga juga memberikan mengajarkannye Si Anak untuk berkomunikasi, mengambil keputusan, komitmen, memperbaiki suasana hati (mood), dan meningkatkan rasa percaya diri. Kebaikan tersebut membuat Si Anak menjauh dari risiko obesitas, depresi, penyakit jantung, dan diabetes. Untuk menghindari risiko tersebut pola hidup sehat dan aktif sangat disarankan. Olahraga memberikan manfaat dalam tumbuh kembang fisik dan social Si anak. | 1 | sports |
422 | Surat Al-Lahab diturunin mulè dari ancêman api nêrakè bagi bini Abu Lahab. Karna istri Abu Lahab udèh nyêbar pitnèh kêpadè Rasulullah Saw., sêbagè balêsannyè, bini Abu Lahab bakal dikasih kalung dari sabut wayah bêradè di dalêm nêrakè. Abu Lahab bin Abdul Muthalib adalah mamang dari Rasulullah Saw. Diè disêbut Abu Lahab karna mukènyè nyang mêngkêrèlèp. Diè amè biniyè, Ummu Jamil, têrmasup orang-orang nyang paling dêmên nyakitin Rasulullah amè ngêmusuhin Islam. Surat Al-Lahab bêrisi kutukan buat Abu Lahab nyang nyakitin Rasulullah Saw. Surat Al-Lahab jugè ngandung bêritè goib bahwa Abu Lahab bakal ngêrugi, binasè, amè cêlakè. Hal ntu bênêr-bênêr kêjadian. Diè modar dêngan sakit nyang ngêjè jêmbêr têmên-têmênnya ampè kagak adè nyang mao makaminnyè. | 3 | religion |
2247 | Masarakat kagak pêrlu lagi datèng ke loket fisik di pelabuhan buat membeli tikèt pênumpang moda transportasi kapal. Pembelian tikèt kapal kini bisa dilakuin sêcarè online liwat website Pelni amè aplikasi Ferizy. Bêrikut carè beli tikèt kapal liwat Ferizy. Pêrtamè, unduh aplikasi Ferizy di PlayStore atau AppStore. Daptar sêsuè dêngan alamat email nyang dimilikin. Sêudèh berhasil login, di halaman beranda, masupin bêbêrapè informasi pêrjalanan nyang mao dilakuin, yakni pelabuhan keberangkatan amè tujuan akhirnyè, jênis layanan kapal nyang mao ditumpangi, jênis golongan pênumpang, amè jadwal keberangkatan. Lalu, klik opsi "Cari Jadwal". Aplikasi bakal menampilkan ketersediaan kapal sêsuè pengaturan nyang dimasupin tadi. Sêlanjutnyè, pilih kapal amè klik opsi "Lanjutin". Isi datè pemesan amè pênumpang sêsuè kartu identitas nyang dimilikin. Sêudèh terisi, klik opsi "Pêsên" amè pilih opsi "Lanjutin Pembayaran". Sêudèh pembayaran sêlêsè, tikèt digital bakal dikirim ke alamat email pemesan. Simpên tikèt ntu buat diperiksa wayah mao ngênaèkin kapal pelabuhan keberangkatan. | 5 | slice of life |
5779 | Kalo dulu kan kite mao naek angkot tuh suka ribet mikirin ada recehan apa kaga, trus juga kalo turun bikin macet karna nunggu abangnye tuh ngasih kembalian kite nyang bayarnye tuh pake duit gede. Masih ribet tuh ama nyang kaya begitu dulu mah jadi mao gamau mesti kite siapin tuu recean buat naek angkot. Kalo sekarang mah beda, kite kalo naek kendaraan umum tinggal oake satu kartu aje nyang bisa di pake buat segala jenis kendaraan. Ada 1 kartu pembayaran tuh kite tinggal isiin saldo nanti buat dipake naek apa juga bisa. Ampe parkir aje bisa dah udeh gitu bisa lebih cepet transaksinye karna kaga perlu ngeluarin dompet nyari duit recehan trus juga kaga bingung nyari kembalian. | 5 | slice of life |
9648 | Tiap ari si udin mondar-mandir kolaan di kampus tername di Indonesia. Tiap ditawarin mao nenteng bekel ape kagak, slalu nyautin kagak mao. Audah kenape. Ape masakan enyaknye kagak sedep ye. Ditanyein kagak laper ape lu din? Katenye kagak lah nyak, kan aye di kampus ganjel perut make nasi ayam bakar Baba Roni. Katanye, die kagak pede nenteng bekel masakan enyak. Karne masakannye jadul. Udin malu diliatin temen-temennye karne lauknye sederhane banget. Akhirnye, si udin slalu beli ayam bakar pake nasi setomplok. Namun, terjangko buat mahasiswe nyang gegaresnya kek kuli bangunan. Udeh gitu, praktis dan kagak musti ribet bawaannye. Ye, tapi gituh nguras duit. | 0 | food & beverages |
9724 | Musim ujan begini emang sedepnye minum nyang anget-anget. Sale atu minuman nyang ni'mat banget pas lagi ujan-ujan ntu jeruk jahe madu. Selaen diminum pas lagi anget-anget, minuman eni juga sedep kalo ditambahin es batu. Minuman eni juga bisa nurunin kolestrol ama ngangetin awak. Cara bikinnye gampil amet, bisa dibikin dewek di rume. Mule-mule masukin aer jeruk manis, aer jeruk lemon, jahe parut, ama madu dalem mangkok blender. Blender ampe alus ama keaduk rate. Trus siapin gelas masukin aer jeruk. Tambahin es kalo pingin dingin, kalo kaga mah bise langsung diminum pas anget-anget. Sedep diminum, anget di tenggorokan, trus kerasan juga di perut. | 0 | food & beverages |
451 | Hari Rayè Nyêpi diyakinin sêbagè awal Taun Pêmbaruan, yaitu kêjalinnyè tolêransi umat bêragamè nyang rukun. Wayah ntu banyak pêrtikèian antêrsuku bangsa (suku Caka, Pahiava, Yueh Chi, Yavana, amè Malaya) dêngan kondisi mènang amè kalèh nyang silih bêganti. Gêlombang pêrêbutan kêkuasèan antêrsuku nyêbabin kêombang-ambingnyè kêidupan bêragamè ntu. Pêrtikèian akhirnyè dimênangin suku Caka di bawèh pimpinan Rajè Kaniskha I. Bêrkat kêpêmimpinan Rajè Kaniskha I nyang bêrasil nyatuin bangsè nyang tadinyè bêrtikèi dêngan paham kêagamèan nyang saling bêrbèda. Olèh karna ntu, sistim kêrajèan di India makè sistim kalèndêr suku Saka. Sêtêlèh sistim kalèndêr Saka masup kê dalêm Kitab Nagarakêrtagama, taun Saka rêsmi dipakè di Indonèsia. | 3 | religion |
1734 | Logistik puguhnyè adalah kêbutuhan pital bagi saban pêndaki. Wayah ngêlaksanèin pêndakian, kêmampuan manajêmèn logistik amat dipêrluin, têrutamè bagi pêndakian nyang ngêbutuhin waktu cukup lamè. Logistik adalah ganyêman atau bêkêll apè ajè nyang êlu bawè wayah ngêlakuin pêndakian. Kêkêliruan tèknik ngatur logistik bisè nyêbabin pêndakian kêrasè mangkin sulit, bahkan kalo kêadèan èkstrèm bisè nyêbabin kêmatian. Tujuan dalêm pênguasèan tèknik manajêmèn logistik biar pêndaki bisè nêntuin jênis pêrbêkêlan bêdasarkan polumê, kandungan kalori, sêrtè nutrisi biar lêbih èpisièn amè èkonomis sêhinggè carrier nyang êlu gunèin kagak ngêjadi bêrat amè kagak ngabisin têmpat, tapi jugè têtêp bisè mênuhin kêbutuhan ènèrgi nyang proporsional bagi parè pêndaki. | 5 | slice of life |
839 | Kalo êlu udèh ngêrasè olahragè sêbagè kêbutuhan, punyè sêbuah alat olahragè di rumèh bisè jadi suatu kêwajiban. Treadmill bisè ngêjadi pilihan utamè pêranti bêolahragè karna lêbih èpisiên dalêm pênggunèannyè. Kagak sêdikit orang nyang ngêbeli treadmill pêranti bêolahragè di rumèh. Sêbêlon ngêbelinyè, pastiin êlu udèh ngukur lêga ruangan nyang kêsêdiè pêranti naro treadmill. Kalo ruangan nyang êlu punyè têrbatês, sêbaèknyè ngêmilih treadmill nyang bisè dilêpit sêhinggè ngêgampangin pênyimpênannyè. Têrus, bisè dibilang treadmill êni punyè hargè nyang cukup mahal. Êlu kudu banyak pêrtimbangan sêbêlon ngêbêli. Sêbaèknyè jangan kêbèmbat amè hargè treadmill murèh karna hargè murèh bisè ajè ngorbanin kualitasnyè. Jadi, kudu cêli sêbêlon beli treadmill, yè! | 1 | sports |
4828 | Masih di kelas 1 SMP, aye akhirnya keluar dari ekstrakulikuler paskibra. Nah, bingung tuh mau gabung ke ekstrakulikuler apa lagi. Sebenernye aye pengen ikut tari saman, cuma kaga tau knapa kayanye aye juga kaga cocok. Dulu pan kite liat tuh cewe-cewe nyang nari saman pada cakep-cakep jadinye aye kaga pede. Dulu juga blom kenal tuh ama temen nyang ikut ekskul sama juga. Nah, karna pas itu temen aye ikut ekskul PMR jadi ya terpaksa ngikut PMR aje. Abisan aye juga kaga tau mau kemana lagi, trus PMR kayanya enak diajak jalan-jalan mulu jadi ya aye pilih aje ikut PMR pas SMP. | 1 | sports |